**Töövõtuleping nr 15-1/…**

Viiratsi *viimase digitaalallkirja kuupäev*

**Viljandi Vallavalitsus** (edaspidi nimetatud **Tellija**), registrikood 75038606, asukohaga Sakala tn 1, Viiratsi alevik, Viljandi vald, 70101 Viljandimaa, mida esindab Viljandi valla põhimääruse alusel vallavanem Alar Karu

ja

…… (edaspidi nimetatud **Töövõtja**), registrikoodiga …………….., asukohaga ………………….., mida esindab …… alusel ………………………. …………………,

edaspidi nimetatud eraldi ka Pool ja koos Pooled sõlmisid käesoleva töövõtulepingu (edaspidi nimetatud **Leping**), alljärgnevas:

1. **Lepingu ESE**
	1. Lepingu ese on Viiratsi Perepargi jooksuraja (edaspidi nimetatud ka **objekt**) ehitamine lähtuvalt väikehanke „Viiratsi Perepargi jooksuraja ehitamine“ alusdokumentidest (edaspidi nimetatud ka **Töö**).
	2. Lepingu alusel kohustub Töövõtja tegema ka sellised tööd, sh vajalikud ehitus- ning abitööd, samuti muud tööd ja teenused ning võtma võimalikud ehitusriskid, millistele pole otseselt osutatud Lepingus ega selle lisaks olevates dokumentides, kuid mis on vajalikud Tellijapoolse eesmärgi täielikuks saavutamiseks.
2. **Lepingu dokumendid**
	1. Lepingu dokumendid koosnevad Lepingust, Lepingu lisadest ja Lepingu muudatustest. Termini all „leping“ mõistetakse lepingu tähenduses kõiki lepingu dokumente, mille juurde kuuluvad allkirjastamisel järgmised lisad:
		1. väikehanke „Viiratsi Perepargi jooksuraja ehitamine“ alusdokumendid (Pooltele kättesaadav Viljandi valla kodulehel aadressil [Hanked - Viljandi vallavalitsus](https://www.viljandivald.ee/hanked)) (edaspidi nimetatud **väikehanke alusdokumendid**);
		2. Töövõtja väikehankes „Viiratsi Perepargi jooksuraja ehitamine“ esitatud pakkumus.
3. **TÖÖ TEOSTAMISE tähtaeg**

Töö teostamise tähtaeg koos kasutusloa saamisega on 29.08.2025, millest ehitustööd peavad olema lõppenud hiljemalt 01.08.2025 ja kasutusluba peab olema väljastatud hiljemalt **29.08.2025** (edaspidi nimetatud **Töö teostamise tähtaeg**).

1. **Lepingu tasu ja maksmise kord**
	1. Lepingu tasu on … (…) eurot, millele lisandub käibemaks seaduses sätestatud määras (edaspidi nimetatud **Tasu**).
	2. Töö eest tasumine toimub Tellija allkirjastatud üleandmise-vastuvõtmise aktide (edaspidi nimetatud **Tööde üleandmise akt**) alusel esitatud masinloetava e-arvele, maksetähtajaga vähemalt 14 (neliteist) kalendripäeva.
	3. Töövõtja on kohustatud parandama oma kulul enne Tööde üleandmise akti vormistamist kõik ilmnenud defektid ning likvideerima puudused, mille kohta on Tellija esindaja või Omanikujärelevalve teinud vastava märkuse. Alles seejärel Töövõtja vormistab ja esitab Tööde üleandmise akti allkirjastamiseks Tellijale.
	4. Tellija esindaja on kohustatud saadud Tööde üleandmise akti viie tööpäeva jooksul allkirjastama või esitama kirjaliku põhjenduse allkirjastamisest keeldumise kohta.
	5. **Töövõtja võib vormistada ja esitada masinloetava e-arve tehtud tööde kohta pärast Tööde üleandmise akti allkirjastamist Tellija esindaja poolt.**
2. **Töövõtja kohustused ja Õigused**
	1. **Töövõtja kohustub:**
		1. teostama Töö vastavalt Lepingule ja väikehanke alusdokumentides sätestatule, sh tehnilises kirjelduses kirjeldatule ja heale ehitustavale, järgides kehtivaid õigusakte ja standardeid, arvestades muu hulgas tööde teostamise ajagraafikus (edaspidi nimetatud **ajagraafik**) toodud tähtaegasid;
		2. hankima omal kulul kõik Töö teostamiseks vajalikud ehitusmaterjalid, seadmed, detailid ja konstruktsioonid või korraldama nende hankimise, tagades ehitusplatsil kõigi vajalike materjalide, seadmete ja muude töövahendite olemasolu;
		3. dokumenteerima Töö ja kasutama ainult Euroopa Liidus ja/või Eesti Vabariigis kehtivatele standarditele vastavaid sertifitseeritud tooteid, materjale jne;
		4. vastutama hetkest, mil ehitusplats Töövõtjale Tellija poolt üle antakse, selle säilimise ja korrashoiu eest ning koristama selle lõplikult hiljemalt Töö teostamise tähtajaks;
		5. järgima ja tagama ehitustööde teostamise käigus tööohutuse, tuleohutuse, elektriohutuse ja muude kehtestatud nõuete täitmise ning teostama järelevalvet ehitusplatsil selliste nõuete täitmise üle;
		6. omal kulul utiliseerima ehituse käigus tekkinud ehitusjäätmed;
		7. mitte peatama Töö tegemist seoses võimalike vaidlustega töö mahu ja/või kvaliteedi üle;
		8. tegema Tellija nõudmisel Töös muudatusi, välja arvatud sellised muudatused, mis muudavad töö iseloomu või Tasu. Töövõtjal ei ole õigust omal algatusel teha Töös muudatusi ilma eelneva kirjaliku kokkuleppeta Tellijaga;
		9. omal kulul ümber tegema mittekvaliteetse töö Tellija määratud tähtajaks;
		10. eemaldama omal kulul tööosad, mis katavad töid, mida Töövõtja ei ole nõudeid eirates võimaldanud Omanikujärelevalvel kontrollida enne nende kinnitamist järgneva tööosaga ning taastama eemaldatud tööosad pärast kinnikaetud tööosade kontrollimist ja aktsepteerimist Omanikujärelevalve poolt;
		11. teostama Töö isiklikult või kasutades selleks Tellijaga eelnevalt kirjalikult kooskõlastatud alltöövõtjat;
		12. mitte kaasama alltöövõtjat Töö teostamisel enne Tellijalt vastava kooskõlastuse saamist;
		13. hüvitama Tellijale ehitustööde tähtaja pikenemise korral Töövõtjast tuleneval põhjusel omanikujärelevalve kulud;
		14. teatama vähemalt kolm tööpäeva enne Töö algust Tellija esindajale e-posti teel Töö alustamise päeva ja planeeritud töökoosoleku päeva, asukoha ning kellaaja.
		15. täitma teisi Töövõtjale Lepingust ja õigusaktidest tulenevaid kohustusi.
	2. **Töövõtjal on õigus:**
		1. kasutada alltöövõtjaid, kooskõlastades alltöövõtjad eelnevalt Tellijaga;
		2. arvestades Töövõtja erialaseid teadmisi ja kogemusi, teha Tellijale ettepanekuid Töö lahenduste osas niivõrd, kuivõrd need lahendused on töövõtja parima arusaama kohaselt vajalikud Töö parema tehnilise lahenduse, kvaliteedi, vastupidavuse või optimaalsema valmimise tagamiseks. Töövõtja esitab tellijale eelnimetatud ettepanekud kirjalikult koos asjakohaste põhjendustega. Tellija vaatab esitatud ettepanekud läbi ja teavitab töövõtjat kirjalikult oma seisukohast viie tööpäeva jooksul alates vastava ettepaneku saamisest;
		3. saada teostatud tööde eest Tasu vastavalt Lepingus sätestatud tingimustele.
3. **Tellija kohustused ja õigused**
	1. **Tellija kohustub:**
		1. edastama vajadusel Töövõtjale informatsiooni, mis on vajalik Töö kiiremaks ja optimaalsemaks teostamiseks;
		2. tasuma Töövõtjale Lepingule vastava Töö eest Lepingus sätestatud tingimustel;
		3. alltöövõtja kaasamise kooskõlastama või sellest keelduma viie tööpäeva jooksul Töövõtjalt alltöövõtja andmete saamisest arvates;
		4. teatama Töövõtjale nii Töö tegemise ajal kui ka pärast Töö vastuvõtmist töös avastatud mittevastavusest Lepingule, mõistliku aja jooksul pärast vastavate asjaolude ilmnemist.
	2. **Tellijal on õigus:**
		1. teostada kontrolli ja järelevalvet Töövõtja teostatava töö mahu ja kvaliteedi vastavuse üle kehtestatud nõuetele;
		2. nõuda Töövõtjalt Lepingus sätestatud tähtaegadest (sh ajagraafikust), kvaliteedinõuetest ja Tasust kinni pidamist;
		3. keelduda Tööde üleandmise akti (sh lõpliku Tööde üleandmise akti) allkirjastamisest, kuni kõik töös avastatud puudused on kõrvaldatud;
		4. teostada vajalikud tööd ise või tellida töö kolmandalt isikult, kui Töövõtja ei kõrvalda puudusi määratud tähtajaks ja nõuda kulud ning kaasnevad kahjud (sh võimalikud kolmandate isikute esitatavad nõuded) sisse Töövõtjalt. Töövõtja kohustub vastavad kulud Tellijale hüvitama kümne tööpäeva jooksul vastava kirjaliku nõude saamisest arvates;
		5. keelduda mittekvaliteetselt tehtud töö eest tasumisest kas täielikult või osaliselt kuni töö kvaliteedi nõutavale tasemele viimiseni;
		6. Töö üle järelevalve teostamisel ja Töö vastuvõtmisel kasutada eksperte;
		7. mitte aktsepteerida alltöövõtjaid, kes ei vasta väikehanke alusdokumentides kirjeldatud tingimustele;
		8. nõuda Töövõtja töötajate või alltöövõtja väljavahetamist, kui konkreetses töölõigus ilmnenud Töövõtja poolne ehitusnormide või kvaliteedinõuete eiramine või mahajäämus ajagraafikust seab Tellija hinnangul ohtu Lepingu tingimuste (tähtaeg, maksumus jne) täitmise.
4. **Poolte vastutus ja leppetrahvid**
	1. Lepinguga enesele võetud kohustuste täitmata jätmise eest või mittenõuetekohase täitmise eest vastutavad Pooled Lepinguga ja Eesti Vabariigi seadusandlusega ettenähtud korras ja ulatuses.
	2. Töövõtja vastutab enda või alltöövõtjate tegevusega (tegevusetusega) põhjustatud kahjude eest Tellija ees. Alltöövõtjate tehtud tööde, nende kvaliteedi, tähtaegse täitmise ja muude tegevuste eest Töö raames vastutab Töövõtja.
	3. Töö tegemise ajal kannab juhusliku hävimise või kahjustamise riisikot Töövõtja. Töövõtjal ei ole õigust nõuda tasu töö eest, mis on hävinud või kahjustatud enne nende vastuvõtmist Tellija poolt.
	4. Lepingust tulenevate kohustuste täitmata jätmise või mittenõuetekohase täitmisega teisele Lepingu poolele tekitatud materiaalse kahju eest kannavad pooled täielikku ja tingimusteta varalist vastutust selle kahju täies ulatuses.
	5. Juhul kui Töövõtja ületab ajagraafikus märgitud tähtaegasid ja/või Töö teostamise tähtaega, siis on Tellijal õigus nõuda leppetrahvi 0,1% Tasust iga ületatud kalendripäeva eest, kuid mitte rohkem kui 10% Tasust.
	6. Tellijal on õigus nõuda Töövõtjalt Lepingust tulenevate kohustuste rikkumise korral leppetrahvi kuni 500,00 eurot iga rikkumise eest.
	7. Leppetrahvi tasumine ei vabasta poolt Lepingus sätestatud kohustuste täitmisest (v.a Lepingu punktid 7.8. ja 12.3.). Lisaks leppetrahvile on Tellijal õigus nõuda Töövõtjalt täiendavalt Töövõtja poolt Tellijale Lepingu mittenõuetekohasest täitmisest tekkinud kahjude hüvitamist. Kahjude hüvitamist võib nõuda osas, mida leppetrahv ei kata.
	8. Kui Töövõtja loobub Lepingu täitmisest enne Töö valmimist, on Töövõtja kohustatud tasuma Tellijale leppetrahvi 10% Tasust.
	9. Tellijal on õigus tasaarveldada Töövõtjale maksmisele kuuluva tasuga Lepingust tulenevaid ja Tellija rakendatavaid leppetrahve (sh nõudeid) ja tekitatud kahjusid.
	10. Juhul, kui Tellija viivitab Töövõtjale Tasu maksmisega üle kokkulepitud tähtaja, on Töövõtjal õigus nõuda viivist 0,1% tasumisega viivitatud summast iga tasumisega viivitatud kalendripäeva eest, kuid mitte rohkem, kui 10% tasumisega viivitatud summast.
5. **Töö ÜLEANDMINE JA vastuvõtmine**
	1. Töö antakse Tellijale üle lõpliku Tööde üleandmise aktiga peale objekti kasutusloa väljastamist (edaspidi nimetatud **lõplik akt**).
	2. Töövõtja peab enne lõpliku akti allkirjastamist tagama, et Töö vastab Lepingus sätestatud nõuetele.
	3. Kui Tellija on esitanud vastuväited seoses Töö mittevastavusega Lepingus või õigusaktides sätestatud nõuetele, allkirjastatakse lõplik akt pärast vastuväidete lahendamist.
	4. Enne Töö üleandmist (lõpliku akti allkirjastamist) esitab Töövõtja Tellijale Töö teostamise täitedokumentatsiooni ehitisregistri keskkonnas ning annab Tellijale üle objekti teostusmõõdistuse (pdf kui ka dwg formaadis) ja ehitusdokumentatsiooni (ehitustööde päevik, kaetud tööde aktid jms).
	5. Tellijal on õigus esitada pretensioone tööde suhtes ka pärast Töö vastuvõtmist (pärast lõpliku akti allkirjastamist), kui teostatud tööd ja nende kvaliteedile mittevastavus ilmneb pärast Töö lõplikku vastuvõtmist ehk varjatud puudusena. Töövõtja on kohustatud kõik Tellija märgitud puudused likvideerima viivitamatult.
	6. Pärast lõpliku akti allkirjastamist Omanikujärelevalve, Töövõtja ja Tellija poolt, loetakse Töö vastu võetuks.
6. **Garantii**
	1. Töövõtja garanteerib, et tehtud töödele, olenemata sellest, kas need on teostanud Töövõtja või tema alltöövõtja, kohaldub garantiiaeg vähemalt 24 kuud. Garantii hõlmab kogu ehitustööde mahtu, sealhulgas ehitusobjektile tööde teostamise käigus paigaldatud seadmeid ja teisi ehitusobjekti olulisi osasid. Kui paigaldatud seadmete garantii ületab 24. kuud, esitab Töövõtja Tellijale Töö vastuvõtmisel vastavate seadmete garantiisertifikaadid.
	2. Töö garantiiperiood algab lõpliku akti allkirjastamisele järgnevast päevast.
	3. Töövõtja antava garantii sisuks on Töövõtja kohustus kõrvaldada garantiiaja kestel tekkinud või ilmnenud puudused ja mittevastavused esimesel võimalusel, sõltumata puuduse või mittevastavuse põhjusest, selle põhjustanud isikust ning tema süüst, välja arvatud juhul, kui Töövõtja tõendab, et puudus või mittevastavus on põhjustatud Tellija poolt või isiku poolt, kelle eest tellija vastutab, seoses Tellija või nimetatud isiku õigusvastase käitumisega.
	4. Puudused ja vead, millest tulenevalt ei ole võimalik ehitist, selle osa või selle tehnosüsteemi sihtotstarbeliselt kasutada või kui puudus või mittevastavus põhjustab ehitise ebaesteetilise väljanägemise, kohustub Töövõtja kõrvaldama mõistliku aja jooksul. Mitteolulised puudused, mis ei takista ehitise kasutamist, kõrvaldatakse hiljemalt 14. päeva või Tellijaga kokkulepitud tähtaja jooksul arvates vastava puuduse teavitamisest Töövõtjale.
	5. Garantiiperioodil puuduse kõrvaldamisel hakkab 24-kuuline garantiiperiood uuesti kehtima.
	6. Kui Töövõtja ei kõrvalda esinenud puudusi või vigu õigeaegselt, on Tellijal õigus kõrvaldada puudused ja mittevastavused ise või tellida vastavad Tööd kolmandalt isikult ning Töövõtja on kohustatud Tellijale hüvitama kõik sellega kaasnevad kulud vastavalt Tellija esitatud arvetele.
7. **EHITUSkoosolekud**
	1. Ehituskoosolekud toimuvad objektil vastavalt vajadusele. Poolte esindaja osavõtt koosolekul on kohustuslik.
	2. Ehituskoosoleku kohta koostab omanikujärelevalve esindaja protokolli, mis vormistatakse kirjalikult ja allkirjastatakse Lepingus nimetatud esindajate ning omanikujärelevalve poolt.
	3. Töövõtja on kohustatud Töö teostamisel kinni pidama ehituskoosolekul protokollitud otsustest.
8. **TEADETE EDASTAMINE JA POOLETE ESINDAJAD**
	1. Kõik teated ja muu informatsioon peab olema esitatud eesti keeles. Teated ja informatsioon loetakse nõuetekohaselt edastatuks, kui see on edastatud lepingus märgitud kontaktisikute kontaktidele (telefoni või e-posti aadressile).
	2. Lepingus fikseeritud kontaktisikute muutumisest teavitab Pool teist Poolt viivitamatult kirjalikku taasesitamist võimaldavas vormis.
	3. Tellija esindaja, kellel on õigus kontrollida Töövõtja kohustuste täitmist ja allkirjastada Tööde üleandmise akti (sh lõplikku akti), on ehitusosakonna juht Evelin Orik, tel 5305 7516, e-post: evelin.orik@viljandivald.ee.
	4. Töövõtja esindaja (projektijuht), kes lahendab tehnilised küsimused ning kellel on kohustus koostada teostatud tööde üleandmise akte ja neid allkirjastada on …, tel …, e-post: … .
9. **Lepingu muutmine ja LÕpetamine**
	1. Lepingu tingimusi võib muuta üksnes Poolte kirjalikul kokkuleppel, välja arvatud juhul kui muudatus tuleneb Eesti Vabariigi õigusaktidest. Kirjaliku vormi järgimata jätmisel on Lepingu muudatused tühised. Muutmise algatamiseks esitab seda taotlev Pool teisele Poolele kirjaliku ettepaneku koos muutmise põhjendusega.
	2. Tellija võib Lepingu igal ajal, olenemata põhjusest, etteteatamiseta üles öelda. Sellisel juhul on Tellija kohustatud tasuma Töövõtjale Lepingu ülesütlemise momendiks faktiliselt tehtud Töö eest. Lepingu ülesütlemisel hüvitab Tellija Töövõtjale lisaks faktiliselt tehtud Töö eest tasumisele Lepingu ennetähtaegse ülesütlemisega tekitatud tõendatud kahju kuni 10% Tasust.
	3. Tellijal on õigus Leping ennetähtaegselt lõpetada, eelkõige kui:
		1. Töövõtja ei täida oma kohustusi, seades ohtu Töö tähtaegse ja/või nõuetekohase valmimise;
		2. Töövõtja suhtes esitatakse pankrotiavaldus või kuulutatakse välja töövõtja pankrot;
		3. Töövõtja jätab Töö mistahes staadiumis pooleli või annab selgelt mõista, et ei kavatse Tööd teostada;
		4. Töövõtja kaasab alltöövõtjaid ilma Tellijaga kooskõlastamata ja/või annab osa Töödest üle ilma Tellija nõusolekuta;
		5. Töövõtja paneb toime muu Lepingu rikkumise ja ei kõrvalda rikkumist 10 päeva jooksul Tellijalt vastava nõude saamisest;
		6. Töövõtja teostab ehitustöid vastuolus Lepinguga, ehitusprojektiga, kehtestatud ehitusnormatiivide või standardite või kehtivate õigusaktidega.
	4. Kui Tellija lõpetab punktis 12.3 nimetatud alusel ennetähtaegselt lepingu või ilmneb mõni muu objektiivne asjaolu, mis tingib lepingu ennetähtaegse lõpetamise, on Töövõtja kohustatud tasuma Tellijale leppetrahvi kuni 20% Tasust.
10. **Vääramatu jõud**
	1. Lepingust tulenevate kohustuste mittetäitmist või mittenõuetekohast täitmist ei loeta Lepingu rikkumiseks, kui selle põhjuseks oli vääramatu jõud.
	2. Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise või lepinguvälise kohustuse tekkimise ajal selle asjaoluga arvestaks või seda väldiks või takistava asjaolu või selle tagajärje ületaks.
	3. Vääramatu jõu esinemisel kohustuvad Pooled rakendama kohaseid meetmeid, et ära hoida teisele Poolele kahju tekitamine ja tagavad võimaluste piires oma Lepingust tulenevate ja sellega seotud kohustuste täitmise. Vääramatu jõu esinemine peab olema tõendatud selle Poole poolt, kes soovib viidata nimetatud asjaoludele, kui alusele, et vabaneda seadusest tulenevast ja/või Lepingus sätestatud vastutusest endale Lepinguga võetud kohustuste rikkumise eest.
	4. Vääramatu jõu esinemisest tuleb teist Poolt viivitamatult kirjalikult informeerida.
	5. Vääramatu jõud muudab Lepingus toodud tähtaegu perioodi võrra, mille jooksul Lepingu täitmine on mainitud tegurite võrra katkenud ning lisandub periood, mille jooksul taastatakse endine olukord.
	6. Töö tegemist takistavaid ilmastikutingimusi ei loeta vääramatuks jõuks, kui sellised ilmastikutingimused vastaval aastaajal ei erine oluliselt Eesti tavapärastest ilmastikutingimustest.
11. **Lõppsätted**
	1. Leping jõustub Poolte poolt allkirjastamisel ja kehtib kuni Pooled on täitnud kõik Lepingust tulenevad vastastikused kohustused.
	2. Kumbki Pool ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise Poole eelneva kirjaliku nõusolekuta.
	3. Vaidlused, mis tekivad Poolte vahel käesoleva Lepingu täitmisel, lahendatakse Poolte vaheliste läbirääkimiste teel. Kokkuleppe mittesaavutamisel lahendatakse vaidlus vastavalt Eesti Vabariigi õigusaktidele Tartu Maakohtu Viljandi kohtumajas.
	4. Lepingus toodud mõisted ja pealkirjad on mõeldud Lepingu sisu edasiandmiseks. Vastuolu korral mõiste või pealkirja ja sisu vahel lähtutakse sisust. Lepingus viitavad ainsuses toodud sõnad ka mitmusele ja vastupidi, kui kontekstist ei tulene teisiti.
	5. Lepinguga reguleerimata küsimustes juhinduvad pooled Eesti Vabariigi kehtivatest õigusaktidest.
	6. Leping on allkirjastatud digitaalselt.
12. **Poolte rekvisiidid**

|  |  |
| --- | --- |
| **Tellija****Viljandi Vallavalitsus** registrikood 75038606aadress: Sakala tn 1, Viiratsi alevik, Viljandi vald, 70101 Viljandimaatel 5303 5482e-post: viljandivald@viljandivald.ee  | **Töövõtja**registrikoodaadress:tele-post:  |
|  |  |
| (allkirjastatud digitaalselt)Alar Karuvallavanem | (allkirjastatud digitaalselt) |